**DOM ZDRAVLJA ZADARSKE ŽUPANIJE**

**ULICA IVANA MAŽURANIĆA 28B, ZADAR**

**RKP: 33976 Razina: 31**

**MB: 00713007 Razdjel: 000**

**OIB: 82455745471 Šifra djelatnosti: 8690**

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**Obrazloženje općeg dijela godišnjeg izvještaja o izvršenju financijskog plana za 2024. godinu**

**Obrazloženje prihoda i primitaka**

Drugim izmjenama i dopunama (dalje u tekstu: II. rebalans) ukupni prihodi i primici planirani su u iznosu od 12.771.592,38 eura. Prihodi i primici u 2024. godini ostvareni su u iznosu od 10.152.114,63 eura, što je 79,49 posto od plana i 31,80 posto više ostvarenih prihoda i primitaka od prethodne (2023.) godine.

Struktura prihoda i primitaka je sljedeća:

1. prihodi poslovanja u iznosu od 10.151.488,07 eura,
2. prihodi od prodaje nefinancijske imovine u iznosu od 626,56 eura,
3. primitaka od financijske imovine i zaduživanja u iznosu od 0,00 eura.

**6 – PRIHODI POSLOVANJA**

Prihodi poslovanja veći su u 2024. u odnosu na 2023. godinu za 31,86 posto dok su ostvareni u iznosu od 81,59 posto u odnosu na II. rebalans. Rezultat većeg ostvarenja u odnosu na prethodnu godinu najviše je rezultat povećanja prihoda od HZZO-a na temelju ugovornih obveza te povećanja prihoda iz nadležnog proračuna Zadarske županije.

**63 – POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna veće su za 16,97 posto u odnosu na 2023. godinu što je rezultat ostvarene pomoći za provođenje projekta Specijalističkog usavršavanja doktora medicine , pomoć od Grada Zadra za sufinanciranje brodskog prijevoza timova opće ( obiteljske ) medicine na otocima Zadarske županije , pomoć iz državnog proračuna za podmirenje troškova nastalih zbog isplata po sudskim presudama, te kapitalne pomoć od Ministarstva Zdravstva za opremanje turističkih ambulanti na području Zadarske županije.Rezultat niskog ostvarenja u odnosu na II. rebalans je otklanjanje ostvarenja pomoći za realizaciju projekta Energetska obnova zgrada u RJ Benkovac u sljedeće razdoblje.

**64 – PRIHODI OD IMOVINE**

Prihodi od financijske imovine realizirani su u iznosu od 7.761,64 eura , u naravi se odnose na prihode od zateznih kamata iz obveznih radnih odnosa; ovrha, te istih nije bilo u 2023.godini.

**65 – PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Prihodi od upravnih i administrativnih pristojbi, pristojbi po posebnim propisima i naknada iznose 156.820,05 eura što je 22,18 posto više u odnosu na 2023. godinu dok postotak realizacije iznosi 86,16 posto u odnosu na II. rebalans. Navedeni prihodi gotovo u cijelosti se odnose na prihode od participacija u zdravstvenim uslugama te prihode od dopunskog osiguranja.

**66 PRIHODI OD PRODAJE PROIZVODA I ROBE TE PRUŽENIH USLUGA, PRIHODI OD DONACIJA**

Navedeni prihodi ostvareni su u iznosu od 461.084,98 eura, što je 5,80 posto više ostvareno u odnosu na prethodnu godinu, dok realizacija u odnosu na II. rebalans iznosi 52,22 posto. Odnose se na prihode od zakupa poslovnih prostora za obavljanje zdravstvenih djelatnosti a temeljem važećih Ugovora o zakupu, prihoda od refundacije režijskih troškova te stanarine.

**67 PRIHODI IZ NADLEŽNOG PRORAČUNA I OD HZZO-A TEMELJEM UGOVORNIH OBVEZA**

Prihodi iz nadležnog proračuna iznosili su 1.500.096,66 eura što je povećanje u iznosu od 164,82 posto u odnosu na 2023. godinu a rezultat je ostvarenja pomoći iz nadležnog proračuna Zadarske županije kojim Ustanova pokušava premostiti nastali financijski jaz u poslovanju, i realizacija u odnosu na II. rebalans iznosi 99,05 posto.

Prihodi od HZZO-a iznosili su 7.547.615,38 eura što je 29,49 posto više u odnosu na 2023. godinu, a rezultat su izmjene zakonodavnog okvira (izmjene Odluka za sklapanje Ugovora o provođenju zdravstvene zaštite iz obveznog zdravstvenog osiguranja i Odluke o osnovama za sklapanje Ugovora o provođenju specifične zdravstvene zaštite), realizirano 94,97 posto u odnosu na II rebalans .

**7 PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine iznose 626,56 eura što je 39,41 posto relaizacije u odnosu na 2023. godinu i niska realizacija u odnosu na II. rebalans u iznosu od 0,19 posto rezultat je prijenosa realizacije prodaje zemljišta u k.o. Nin (dobivena suglasnost za prodaju od strane Županijske skupštine u 2021. godini) u sljedeće razdoblje.

**8 PRIMICI OD FINANCIJSKE IMOVINE I ZADUŽIVANJA**

Primitaka u 2024. godini nema niti su isti palnirani II rebalansom.

**Obrazloženje prenesenog manjka iz prethodne godine**

**9 PRENESENI MANJAK IZ PRETHODNE GODINE**

Ukupni preneseni manjak iz prethodnih godina iznosi 937.957,81 eura dok u 2024. godini bilježimo višak prihoda i primitaka u iznosu od 240.100,95 eura .

Ukupni kumulirani manjak koji se prenosi u 2025. godinu iznosi 697.856,86 eura .

Manjak je rezultat objektivnih činjenica a koje proizlaze iz obavljanja zdravstvenih djelatnosti: opća (obiteljska) medicina, dentalna medicina, pedijatrija, ginekologija, patronaža, medicina rada, laboratorijska dijagnostika, zdravstvena njega u kući bolesnika, palijativna skrb i specijalističko-konzilijarna zdravstvena zaštita (oralna kirurgija i zubni RTG). Ugovorene cijene navedenih zdravstvenih usluga proizašlih iz obavljanja djelatnosti a koje su određene Odlukama i Ugovorima s HZZO-m nisu dostatne kako bi pokrile osnovne fiksne i varijabilne rashode poslovanja Ustanove. Rast prihoda od HZZO-a u 2024. od 29,5 posto ne prati rast rashoda poslovanja a kojeg prate inflatorni pritisci na cijene lijekova, potrošnog medicinskog i sanitetskog materijala. Imune na inflatorne pritiske nisu niti ostale bilančne kategorije rashoda poput režijskih i komunalnih usluga. Spomenuti Ugovori i Odluke ne prate uvijek niti Izmjene Kolektivnih i Granskih Ugovora za javne službenike kojima se povećavaju plaće i materijalna prava svih javnih službenika Ustanove.

**Obrazloženje rashoda i izdataka**

II. rebalansom Ustanove, rashodi i izdaci planirani su u ukupnom iznosu od 12.471.592,38 eura dok su izvršeni u ukupnom iznosu od 9.912.013,68 eura, što je 25,33 posto više u odnosu na 2023. godinu. Postotak realizacije iznosio je 79,47 posto u odnosu na II. rebalans.

Struktura rashoda i izdataka je sljedeća:

1. rashodi poslovanja u iznosu od 9.478.708,00 eura,
2. rashodi za nabavu nefinancijske imovine u iznosu od 300.063,27 eura,
3. izdaci za financijsku imovinu i otplatu zajmova u iznosu od 133.242,41 eura.

**3 RASHODI POSLOVANJA**

Rashodi poslovanja veći su u odnosu na 2023. godinu za 26,19 posto dok postotak realizacije u odnosu na rebalans II iznosi 80,65 posto. Rezultat povećanja od 26,19 posto u odnosu na 2023. rezultat je povećanja fiksnih troškova poslovanja što se prvenstveno odnosi na rashode za zaposlene te inflatornih pritisaka na sve redovne troškove poslovanja.

**31 RASHODI ZA ZAPOSLENE**

Rashodi za zaposlene u 2023. godini iznose 7.415.835,26 eura što je 28,5 posto više u odnosu na 2023. godinu što je rezultat izmjena materijalnih prava zaposlenika kroz izmjene kolektivnih i granskih kolektivnih ugovora za javne službenike u zdravstvu. Ustanova ima ukupno 263 zaposlenika na datum 31.12.2024. godine.

**32 MATERIJALNI RASHODI**

Materijalni rashodi u 2024. godini iznose 2.018.506,97 eura, što je 17 posto više u odnosu na 2023. godinu. Najveći udio u materijalnim rashodima je zastupljen kod rashoda za usluge i rashoda za materijal i energiju koji čine 78 posto ukupnih materijalnih rashoda.

Usluge tekućeg i investicijskog održavanja izvršene su u iznosu od 220.703,77 eura a odnose se na tekuća ulaganja u postojeću imovinu Ustanove koja je poprilična. Najveći udio u tome odnosi se na tekuće i investicijsko održavanje ambulanti i medicinsko-laboratorijske opreme koja se nalazi u istima.

**34 FINANCIJSKI RASHODI**

Financijski rashodi izvršeni su u iznosu od 44.263,21 eura i bilježe porast u iznosu od 346 posto u odnosu na 2023. godinu a najveći dio odnosi se na zatezne kamate u iznosu od 25.985,79 eura koje su naplaćene sukladno Ovršnom Zakonu zbog pravomoćnosti ovrha uslijed nepoštivanja obveznih odnosa proizašlih iz ugovornih odnosa sa dobavljačima i sudskih presuda u području radnih sporova. Također tu je i trošak interkalarne kamate za kredit za Preseljenje službi Doma zdravlja Zadarske županije u prostore Poliklinike OB Zadar u iznosu od 9.976,34 eura te troškovi ostalih bankarskih usluga i usluga platnog prometa.

**4 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u ukupnom iznosu od 300.063,27 eura što je 75,6 posto realizacije u odnosu na 2023. godinu dok postotak realizacije u odnosu na II. rebalans iznosi 15,54 posto (rezultat prijenosa realizacije projekta Energetske obnove zgrada u RJ Benkovac u 2025. godinu). Rashodi za nabavu nefinancijske imovine odnose se na:

* ulaganja u prostore Poliklinike OB Zadar,
* računala i računalna oprema i uredski namještaj,
* ulaganja u računalne programe,
* oprema za održavanje i zaštitu,
* nabavu potrebne medicinske i laboratorijske opreme namijenjene za rad ambulanti na području Zadarske županije,
* nabavu računalnog poslovno-računovodstvenog programa,
* pojačanih dodatnih ulaganja u ambulante diljem Zadarske županije

**5. IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplatu zajmova realizirani su u iznosu od 133.242,41 eura a u naravi se odnose na otplatu ćetiri rate glavnice kredita podignutog kod ERSTE banke za preseljenje službi Doma zdravlja Zadarske županije u prostore Poliklinike OB Zadar.

Ukupan višak prihoda i primitaka za izvještajno razdoblje iznosi 240.100,95 eura a uključuje slijedeće : višak prihoda poslovanja u iznosu od 672.780,07 eura, manjak prihoda od nefinancijske imovine u iznosu od 299.436,71 eura i manjak primitaka od financijske imovine i zaduživanja u iznosu od 133.242,41 eura.

Manjak prihoda i primitaka preneseni iznosi 937.957,81 eura, umanjen za iznos viška prihoda i primitaka izvještajnog razdoblja u iznosu od 240.100,95 eura rezultira manjkom prihoda i primitaka za pokriće u sljedećem razdoblju u iznosu od 697.856,86 eura.

**Podatak o stanju novčanih sredstava na računu Ustanove Dom zdravlja Zadarske županije**

Stanje žiro računa na kraju 2024. godine iznosi: 336.212,54 eura, što je povećanje u odnosu na 2023. godinu od 346,8 posto ( 96.956,06 eura).

Stanje u blagajni na kraju 2024. godine iznosi: 895,17 eura, što je 42,6 posto više u odnosu na 2023. godinu (625,97 eura).

**Izvještaj o rashodima prema funkcijskoj klasifikaciji**

Na funkciji 07 zdravstvu u 2024.godini iskazani su ukupni rashodi u iznosu od 9.912.013,68 eura ( i čine povećanje od 25,33 posto u odnosu na 2023., od čega je 8.798.319,57 eura u funkciji 072 Službi za vanjske pacijente i a iznos od 1.113.694,11 eura u funkciji 074 Službi javnog zdravstva.

**Obrazloženje posebnog dijela izvještaja o izvršenju financijskog plana za 2024.godinu**

**Glava 040-08 Dom zdravlja Zadarske županije**

|  |  |  |  |
| --- | --- | --- | --- |
|  | Plan 2024. | Izvršenje 2024. | Indeks |
| 040-08 | 12.471.592,38 | 9.912.013,68 | 79,48 |

Dom zdravlja Zadarske županije je zdravstvena ustanova registrirana za obavljanje slijedećih djelatnosti u području primarne i specijalističko - konzilijarne zdravstvene zaštite:

* obiteljska (opća) medicina,
* dentalna zdravstvena zaštita,
* zdravstvena zaštita žena,
* zdravstvena zaštita predškolske djece,
* medicina rada,
* laboratorijska dijagnostika,
* radiološka dijagnostika,
* specijalističko - konzilijarna zdravstvena zaštita (ortodoncija i oralna kirurgija)
* sanitetski prijevoz,
* patronažna zdravstvena zaštita,
* zdravstvena njega,
* palijativna skrb bolesnika.

**Program 2512 Djelatnost ustanova u zdravstvu**

|  |  |  |  |
| --- | --- | --- | --- |
|  | Plan 2024. | Izvršenje 2024. | Indeks |
| 2512 | 9.429.088,93 | 8.264.208,79 | 87,65 |

**Opis programa**

**Program 2512 Djelatnost ustanova u zdravstvu** provodi se kroz:

1. *A2512-01 Administracija i upravljanje* – planirana je u iznosu od 8.671.022,79 eura, a realizirana je u iznosu od 7.702.721,82 eura ili 88,83 % plana. U ovoj aktivnosti zastupljeni su rashodi sa sljedećim udjelima:

* Rashodi za zaposlene (83 % Aktivnosti ) iznose 6.425.205,52 eura ( Plaće za redovan rad 5.304.103,41eur -94,72 % plana , Ostali rashodi za zaposlene u iznosu od 233.081,17 eura -117,72 % u odnosu na plan, Doprinosi za zdravstveno osiguranje u iznosu od 888.020,94 eura – 92,03 % plana ).
* Materijalni rashodi (15 % Aktivnosti )iznose 1.243.124,87 euraa odnose se na:

Materijalne rashode za zaposlene u iznosu od 196.669,08 eura ( službena putovanja, prijevoz , rad na terenu i odvojeni život te stručno usavršavanje zaposlenika ) koji čine 15,8% ukupnih materijalnih rashoda;

Rashode za materijal i enegiju u iznosu od 244.903,77 eura: uredski materijal , materijal i sirovine ( lijekovi/zubrski materijal /laboratorijski materijal /medicinski potrošni materijal ) i energiju ( motorni benzin i dizel gorivo , lož ulje, električna energija i messer plin) koji čine 19,7 % ukupnih materijalnih rashoda;

Rashode za usluge u iznosu od 629.580,92 eura : usluge telefona, pošte,usluge prijevoza brodom ( prijevoz liječnika opće/obiteljeske medicine na otocima Silba/ Premuda/Olib/Silba te Ist/Molat/Ist), komunalne usluge , usluge zakupnine (poslovnih prostora) i najamnine medicinske opreme , zdravstvene i veterinarske usluge ( laboratorijske usluge , usluge zubotehničkih laboratorija i slično ), intelektualne i osobne usluge, računalne usluge (računovodstveni programi , programi za opću/dentalnu /ginekologiju /pedijatriju i specijalistiku ) te ostale usluge koje čine 51% ukupnih materijalnih rashoda;

Ostale rashode poslovanja u iznosu od 171.971,10 eura : reprezentacije, članarine,

pristojbe i naknade , troškovi sudskih postupaka te ostali nespomenuti rashodi poslovanja koji čine 13,8 % ukupnih materijalnih rashoda.

* Financijski rashodi ( 0,4 % Aktivnosti)iznose 34.286,87 eura : bankarske usluge i usluge platnog prometa , zatetne kamate.
* Ostali rashodiiznose 102,56 eura.

1. *A2512-02 Investicijsko i tekuće održavanje* planirano je u iznosu od 171.590,00 eura, a realizirano u iznosu od 241.605,93 eura ili 140,80 % plana. U ovoj aktivnosti najzastupljeni su rashodi koji se odnose na usluge tekućeg i investicijskog održavanja građevinskih objekata/voznog parka/postrojenja i opreme, dok se ostatak odnosi na materijale za tekuće i investicijsko održavanje te sitni inventar i autogume. Realizacija ove aktivnosti značajno ovisi o poslovanju ustanove na tržištu i prihodima od nadležnog proračuna.
2. *K2512-03 Investicijsko ulaganje* planirano je u iznosu od 586.476,14 eura, a realizirano je u iznosu od 300.063,27 eura ili 51,16 % plana. Tijekom 2024. godine nabavljala se uredska oprema i namještaj, oprema za održavanje i zaštitu, medicinska i laboratorijska oprema, vršila su se dodatna ulaganja u građevinske objekte (ulaganja u ambulante u Sukošani i Benkovcu). Također, realizacija ove aktivnosti značajno ovisi o poslovanju ustanove na tržištu i prihodima od nadležnog proračuna, ali i nenadležnih proračuna na čijem području ustanova pruža usluge pacijentima u skrbi.
3. *A2512-04 Sanacija-lijekovi i potrošni materijal* realizirana je u iznosu od 19.817,77 eura a odnosi se na rashode za plaće radnika kroz tužbe o prekovremenim satima , sudskim sporovima .
4. *A2512-07 Program mjera za zdravstvo* nova je aktivnostodobrena od strane osnivača a koja se u cijelosti financira iz nadležnog proračuna , Zadarske županije .Namijenjena je financiranju Programa poticajnih mjera za zdravstvene djelatnike.Cilj programa je: osigurati potreban broj zdravstvene radne snage za popunjavanje mreže javne zdravstvene službe, osigurati potreban broj zdravstvene radne snage za organizaciju zdravstvene zaštite tijekom turističke sezone .Aktivnost je realizirana u iznosu od 6.750,00 eura ili 96,43 %plana.
5. *A2512-09 Zdravstvo iznad standarda* nova je aktivnost odobrena od strane osnivača a koja se u cijelosti financira iz nadležnog proračuna, Zadarske županije. Namijenjena je financiranju rashoda koji se odnose na financiranje redovnih troškova Ustanove koji su potrebni kako bi Ustanova funkcionirala s obzirom da sredstva HZZO-a nisu dostatna. Aktivnost je realizirana u iznosu od 1.105.863,11 eura ili 99,93 % plana.

Na visinu rashoda kod Programa ustanova u zdravstvu utječe i preuzimanje ordinacija uslijed odlaska u mirovinu postojećih zakupaca (prije koncesionara), u dijelu rashoda za zaposlene i ostalih pratećih rashoda te zanavljanje prostora i opreme koja se preuzme.

**Program 2513 Investicije u zdravstvenu infrastrukturu**

|  |  |  |  |
| --- | --- | --- | --- |
|  | Plan 2024. | Izvršenje 2024. | Indeks |
| 2513 | 143.243,00 | 143,218,75 | 99,98 |

**Program 2513 Investicije u zdravstvenu infrastrukturu**

*Kapitalni projekt K2513-06 “Poliklinika – preseljenje” iz Programa Investicije u zdravstvenu infrastrukturu -* kreditom poslovne banke odobrenim u iznosu od 663.614,04 eura financira se uređenje 12 *ordinacija* primarne zdravstvene zaštite (6 ginekoloških i 6 pedijatrijskih) u prostoru nove Poliklinike Opće bolnice Zadar, a u koje će se useliti ordinacije trenutno smještene na adresi Ulica Ivana Mažuranića 28a/b u Zadru. Otplata kredita započinje 2024.godine kroz 4 tromjesečne rate, ukupno je plaćeno 143.218,75 eura iz decentraliziranih sredstava. Planirano preseljenje zbog dodatnih radova umjesto krajem 2023.godine odgodilo se do kraja 2024.godine, točnije po riješenju Ministarstva zdravstva početak rada ordinacija na novoj lokaciji (Poliklinici) je od 19.11.2024.

**Program 2514 Unaprijeđenje zdravstvene zaštite i zdravlja**

|  |  |  |  |
| --- | --- | --- | --- |
|  | Plan 2024. | Izvršenje 2024. | Indeks |
| 2514 | 1.081,00 | 1.081,00 | 100 |

**Opis programa**

**Program 2514 Unaprijeđenje zdravstvene zaštite i zdravlja**

*A2514-02 Dodatni timovi u turističkoj sezoni-*aktivnost se odnosi na rashode za materijal i sirovine uslijed trajanja turističke sezone. Sredstva u iznosu od 1.081,00 eura osigurana su od strane Ministarstva zdravstva.

**Program 4303 Projekti EU-zdravstvo**

|  |  |  |  |
| --- | --- | --- | --- |
|  | Plan 2024. | Izvršenje 2024. | Indeks |
| 4303 | 1.785.578,75 | 390.892,03 | 21,89 |

**Program 4303 Projekti EU-zdravstvo**

*Tekući projekt T4303-03 “Specijalističko usavršavanje doktora medicine u Domu zdravlja”* –

U rujnu 2023.godine zaključen je Ugovor o dodjeli bespovratnih sredstava na iznos od 2.142.495,38 eura iz Nacionalnog plana oporavka I otpornosti 2021.-2026. ( NPOO.C5.1.R3-I1.01.0060) za specijalizaciju 12 liječnika; 6 iz područja opće/obiteljske medicine, 2 iz pedijatrije i 1 iz ginekologije. U 2024. uspješno je odobreno ukupno 4 zahtjeva za nadoknadom sredstava.U 2024.g. planiran je iznos od 391.000,00 eura a realizirano je 390.892,03 eura ili 99,97 % plana.

*Kapitalni projekt K4303-10 “Energetska obnova zgrada u RJ Benkovac” –* Projekt “Energetske obnove Doma zdravlja Sv. Ante Benkovac na adresi Stjepana Radića 14, Benkovac” (oznaka projekta “NPOO.C6.1.R1-I1.04.0274”) još nije realiziran. Za projekt se ishodila Odluka o financiranju dobivena 10.travnja 2024.godine od strane Ministarstva prostornog uređenja , graditeljstva i državne imovine. U srpnju 2024. godine potpisan je ugovor o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. -2026. za projekt NPOO.C6.1.R1-11.04.0274. u iznosu od 1.014.418,88 eura.

Razdoblje provedbe projekta je od 01.srpnja 2024.godine, dana početka obavljanja aktivnosti projekta do završetka svih predmetnih aktivnosti , a traje najdulje do 30.lipnja 2026. Godine.

Predviđeni početak radova je od 01.01.2025. godine. Planirano je 1.394.578,75 eura ali izvršenja nije bilo.

**Zakonske i druge pravne osnove**

Zakon o zdravstvenoj zaštiti

Zakon o ustanovama

Zakon o obvezno zdravstvenom osiguranju

Temeljeni kolektivni ugovor sa svim pripadajućim dopunama i izmjenama

Kolektivni ugovor za djelatnost zdravstva i zdravstvenog osiguranja sa svim pripadajućim dopunama i izmjenama

Uredbe o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave Odluke o minimalnim financijskim standardima materijalnih i financijskih rashoda zdravstvenih ustanova

**Cilj provedbe programa u razdoblju 2024. i pokazatelji uspješnosti kojima će se mjeriti ostvarenje tih ciljeva**

* Osiguranje kvalitetne primarne zdravstvene zaštite za pacijente Zadarske županije kroz obrazovanje (usavršavanje) djelatnika.
* Funkcionalno povezivanje zdravstvenih ustanova odnosno njihovih djelatnosti u prostoru Poliklinike s ciljem pružanja kontinuirane, objedinjene i kvalitete zdravstvene skrbi.
* Ušteda na rashodima na energiju i rashodima za tekuće i investicijsko održavanje.

**Pokazatelji učinka 1**

|  |  |  |  |  |
| --- | --- | --- | --- | --- |
| Pokazatelj učinka | Jedinica | Polazna vrijednost (2024.) | Ciljana vrijednost (2024.) | Ostvarena vrijednost (2024.) |
| Osigurati redovno poslovanje Doma zdravlja – kroz omogućavanje kontinuiranog Specijalističkog usavršavanja dr. medicine koji su deficitarni na tržištu rada (zadržavanje liječnika) | Pristup primarnoj zdravstvenoj zaštiti u ZD županiji | Specijalističko usavršavanje dr. medicine koji će po završetku obrazovanja dodatno utjecati na kvalitetu u pružanju primarne zdravstvene zaštite | Specijalističko usavršavanje dr. medicine koji će po završetku obrazovanja dodatno utjecati na kvalitetu u pružanju primarne zdravstvene zaštite | Od  12 specijalizanta 11 specijalizanata uspješno pohađa program koji traje do 27.12.2028. godine.Od 29.12.2024. jednoj specijalizantici ( iz ginekologije i opstetricije ) prestao je Ugovor o radu zbog redovnog otkaza zaposlenice. |

**Pokazatelji rezultata 1**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2024.) | Ciljana vrijednost (2024.) | Ostvarena vrijednost (2024.) |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije do 15. u tekućem mjesecu za prethodni mjesec | Datum isplate rashoda za zaposlene je najkasnije do 15. u tekućem mjesecu za prethodni mjesec | Plaće su uspješno isplaćene u zakonskom roku |
| Rashodi za materijal i energiju, rashodi za usluge, financijski rashodi | Datum plaćanja računa je jednak datumu dospijeća računa dobavljača | Datum plaćanja računa je jednak datumu dospijeća računa dobavljača | Datum plaćanja računa je jednak datumu dospijeća računa dobavljača | S obzirom na složenu financijsku situaciju i popriličan preneseni manjak ovaj pokazatelj nije ostvaren u 2024. |

**Pokazatelji rezultata 2**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2024.) | Ciljana vrijednost (2024.) | Ostvarena vrijednost (2024.) |
| Broj uređenih i useljeljenih ordinacija | 12 ordinacija | 12 | 12 | 4 |

**Pokazatelji rezultata 3**

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost (2024.) | Ciljana vrijednost (2024.) | Ostvarena vrijednost (2024.) |
| % uštede na rashodima za energiju na objektima na kojima se provede Energetska obnova- RJ Benkovac | 50% i više | 50% i više | 50% i više | Za projekt se ishodila Odluka o financiranju dobivena 10. travnja 2024.godine a u srpnju 2024.godine potpisan je ugovor o dodjeli bespovratnih sredstava. Predviđeni početak radova je od 01.01.2025. |

**Procjena i ishodište potrebnih sredstava za značajnije aktivnosti/projekte**

Procjena potrebnih sredstava temeljila se na ugovornim obvezama te do sada provođenim aktivnostima kao i na razvojnim planovima ustanove.

Sukladno Odluci o minimalnim financijskim standardima za decentralizirane funkcije za zdravstvene ustanove u 2024. godini, plan za 2024. godinu realizirao se predviđenom dinamikom i namjenom (nabava medicinsko-laboratorijske opreme te tekuće i investicijsko održavanje medicinske opreme) ; 96,3 % plana. Podmirenje obveza prema zaposlenicima i državi tijekom 2024. godine odvijalo se predviđenom dinamikom odnosno sukladno rokovima definiranim ugovorima i/ili računima. Podmirenje obveza prema dobavljačima nije se odvijalo sukladno dospijeću plaćanja a sve iz razloga nedostajućih limita HZZO-a za podmirenje tekućih obveza te složene financijske situacije Ustanove koja se ogleda i u povećem prenesenom manjku iz prethodnih godina.